Хьалхо оццу дийнахь Боэмунда геланчаш бахийтира шолгӀа эскар лаха. Царна лагерь карийра йалх йа ворхӀ миля тӀеман генахь. ТӀемах хаам кхаьчна, Годфрид, Тулузин Раймунд, кхин тхьамданаш сих белира тӀеман арене, шайн эскарал хьалха а буьйлуш. Хьалха геланчаш бахийтира Боэмундан шеш тӀекхочуш дуй хаийтархьама. Дошлой битира лагерехь. Кылыч-Арсланан ца хаара шолгӀа эскар дуй, иза гучудалар лардеш а дацара. Схьакхаьчна жӀарахойн тоба хьалайелира тогӀенан йистера ламанан дукъ тӀе, иза гучуйелира Боэмундан лагеран тӀелата гӀертачу сельджукийн аьрру агӀора а, тӀехьашхула а. Хьолан мах хадийна, Годфрида дисинчу эскаре омар дахьийтира  сихло аьлла, ткъ ша шеца йолчу жима 50 къонахах йолу тобанца тӀелетира шу тӀе, цигахь цунна вайнера султан шен хойшца. Коьртачу эскарера жӀарахой гӀоьнна сихбелла богӀура.